《次吴伯江所藏文湖州山水韵》
宋代·释祖可

乘空作山川，妙绝借墨色。曲折千里素幅间，来自吴兴白蘋客。

千知潇湘洞庭岸，平吞胸中寄笔力。清霜摇落江海空，如闻冥冥度惊鸿。

重楼复阁底处所，使我绝欲空濛中。吴侯吴侯安用许，浪迫归心赴翛渚。

如何唤得江上船，一卧苍波占烟雨。

作者简介：释祖可，字正平，俗名苏序，丹阳（今属江苏）人。庠弟。少以病癞，人目为癞可。自为僧，居庐山之下。工诗，诗入江西诗派（《江西诗社宗派图录》）。有《东溪集》，已佚。《京口耆旧传》卷四、《嘉定镇江志》卷二○、《至顺镇江志》卷一九有传。今录诗二十八首。